CELEX: 62019TN0569
Language: el
Date: 2019-08-15 00:00:00
Title: Υπόθεση T-569/19: Προσφυγή της 15ης Αυγούστου 2019 – AlzChem Group κατά Επιτροπής

28.10.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 363/19
            
         
      Προσφυγή της 15ης Αυγούστου 2019 – AlzChem Group κατά Επιτροπής
      (Υπόθεση T-569/19)
      (2019/C 363/28)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: AlzChem Group AG (Trostberg, Γερμανία) (εκπρόσωποι: A. Borsos και J. Guerrero Pérez, δικηγόροι)
      
         Καθής: Ευρωπαϊκή Επιτροπή
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να κρίνει την προσφυγή παραδεκτή και βάσιμη·
               
            
                  —
               
               
                  να ακυρώσει την απόφαση C(2019)5602 του Γενικού Γραμματέα της Ευρωπαϊκής Επιτροπής, της 22ας Ιουλίου 2019, η οποία εκδόθηκε βάσει του άρθρου 4 των κανόνων εφαρμογής του κανονισμού (ΕΚ) 1049/2001 (1), ως απάντηση στην αίτηση αριθ. GESTDEM 2019/2311· και
               
            
                  —
               
               
                  να καταδικάσει την Επιτροπή στα δικαστικά έξοδα της προσφεύγουσας.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής της, η προσφεύγουσα προβάλλει δύο λόγους.
      
                  1.
               
               
                  Με τον πρώτο λόγο προβάλλεται πλάνη περί το δίκαιο και πρόδηλη πλάνη εκτιμήσεως κατά την εφαρμογή ορισμένων εξαιρέσεων από τον γενικό κανόνα περί παροχής προσβάσεως στα έγγραφα, υπό το πρίσμα των επίμαχων πραγματικών περιστατικών:
                  
                              —
                           
                           
                              η αίτηση δεν αφορά οποιοδήποτε έγγραφο περιλαμβανόμενο σε φάκελο διοικητικής υποθέσεως ή οποιοδήποτε έγγραφο έρευνας και, επομένως, δεν αφορά και δεν θίγει τους σκοπούς έρευνας [άρθρο 4, παράγραφος 2, τρίτη περίπτωση, του κανονισμού (ΕΚ) 1049/2001] ούτε τη διαδικασία λήψεως αποφάσεων της Επιτροπής [άρθρο 4, παράγραφος 3, του κανονισμού (ΕΚ) 1049/2001]·
                           
                        
                              —
                           
                           
                              η αίτηση δεν θα πρέπει να κριθεί απορριπτέα ούτε επί τη βάσει της προστασίας των σκοπών έρευνας [άρθρο 4, παράγραφος 2, τρίτη περίπτωση, του κανονισμού (ΕΚ) 1049/2001] ούτε επί τη βάσει της διαδικασίας λήψεως αποφάσεων της Επιτροπής [άρθρο 4, παράγραφος 3, του κανονισμού (ΕΚ) 1049/2001]·
                           
                        
                              —
                           
                           
                              η αίτηση δεν αφορά οποιαδήποτε πληροφορία ούτε οποιαδήποτε δεδομένα σχετικά με εμπορικά συμφέροντα που χρήζουν προστασίας [άρθρο 4, παράγραφος 2, πρώτη περίπτωση, του κανονισμού (ΕΚ) 1049/2001]·
                           
                        
                              —
                           
                           
                              η προσβαλλόμενη απόφαση εφαρμόζει εξαιρέσεις όσον αφορά τη γνωστοποίηση εγγράφων κατά τρόπο εισάγοντα διακρίσεις, καθόσον αυτές δεν πρέπει να εφαρμοστούν λόγω των ενεργειών και της συμπεριφοράς της Επιτροπής σε άλλες παρόμοιες καταστάσεις, όπερ δεν επιτρέπεται βάσει του δικαίου της Ένωσης·
                           
                        
                              —
                           
                           
                              οποιαδήποτε εξαίρεση όσον αφορά τη γνωστοποίηση εγγράφων δεν πρέπει να εφαρμοστεί λόγω υπέρτερου δημόσιου συμφέροντος για τη γνωστοποίηση εγγράφων προκειμένου να διασφαλίζεται αποτελεσματικός δικαστικός έλεγχος (άρθρο 47 του Χάρτη των Θεμελιωδών Δικαιωμάτων).
                           
                        
            
                  2.
               
               
                  Με τον δεύτερο λόγο προβάλλεται έλλειψη αιτιολογίας ως προς την άρνηση προσβάσεως σε ένα μη εμπιστευτικού χαρακτήρα κείμενο, την άρνηση μερικής προσβάσεως ή την άρνηση προσβάσεως στα έγγραφα εντός των γραφείων της Επιτροπής, σύμφωνα με τα άρθρα 4, παράγραφος 6, και 10 του κανονισμού (ΕΚ) 1049/2001.
               
            
         (1)  Κανονισμός (ΕΚ) 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ 2001, L 145, σ. 43).